Diari Oficial de la Generalitat Valenciana


Sumari del DOGV 7731, del 01-03-2016 (2016/1294)

RESOLUCIÓ de 23 de febrer de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyaments artístics elementals i professionals de Música anomenat Cilevante Music, a Chiva.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7731

Data del DOGV
:   01-03-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/1294


Data del document
:   23-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 23 de febrer de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyaments artístics elementals i professionals de Música anomenat Cilevante Music, a Chiva. [2016/1294]  
L'expedient ha sigut iniciat a instància de Colegio Internacional de Levante, Societat Anònima, en sol·licitud d'autorització per a l'obertura i funcionament d'un centre docent privat de nova creació d'ensenyaments artístics elementals i professionals de Música denominat Cilevante Music, a Chiva, compartint les instal·lacions del centre privat d'Educació Infantil, Primària i Secundària Colegio de Levante, codi 89300640, de Chiva.  
La Direcció General de Centres i Personal Docent va emetre un informe favorable, de 9 de setembre de 2015, respecte a l'adequació de les instal·lacions proposades, quant a espais educatius, de conformitat amb la normativa aplicable.  
El centre ha presentat davant de la direcció territorial competent la relació del professorat i les titulacions corresponents a les especialitats sol·licitades, així com el quadre-horari de funcionament i objectius, continguts i criteris d'avaluació, a fi de la seua aprovació abans de l'inici de les activitats educatives corresponents.  
Vist l'informe favorable de la direcció general competent en l'ordenació dels ensenyaments de règim especial, respecte al compliment normatiu de les especialitats sol·licitades.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, i de la Inspecció educativa, respecte a la relació del professorat i les titulacions respectives, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 389/1992, de 15 d'abril (BOE 28.04.1992), pel qual s'estableixen els requisits mínims dels centres que impartisquen ensenyaments artístics, en concret en el que es refereix al grau elemental; el Decret 159/2007, de 21 de setembre, del Consell, pel qual s'estableix el currículum dels ensenyaments elementals de música i es regula l'accés a aquests ensenyaments (DOCV 25.09.2007); el Reial Decret 303/2010, de 15 de març (BOE 09.04.2010), pel qual s'estableixen els requisits mínims dels centres que impartisquen ensenyaments artístics regulats en la Llei Orgànica 2/2006, de 3 de maig, d'Educació; i el Reial Decret 321/1994, de 25 de febrer (BOE 06.04.1994), sobre autoritzacions a centres docents privats per a impartir ensenyaments artístics, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 26 de gener de 2016, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyaments i capacitat màxima que s'assenyalen.  
Codi de centre: 70337900.  
Denominació genèrica del centre: centre autoritzat d'ensenyaments artístics elementals i professionals de Música.  
Denominació específica del centre: Cilevante Music.  
Titular: Colegio Internacional de Levante, Societat Anònima.  
Domicili: c/ Río Jalón, núm. 25. Urbanització Cumbres de Calicanto.  
Localitat: Chiva (46329).  
Província: València.  
Especialitats instrumentals d'ensenyaments elementals de Música que s'autoritzen:  
Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí i Violoncel. El centre estarà obligat a impartir, a més, els ensenyaments de música que el Decret 159/2007 estableix per a completar les titulacions corresponents a les especialitats que s'autoritzen. El nombre d'alumnat autoritzat és per a 55 llocs escolars.  
Especialitats instrumentals dels ensenyaments professionals de Música que s'autoritzen:  
Cant, Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí i Violoncel. El centre estarà obligat a impartir, a més, els ensenyaments de música que el Decret 158/2007 estableix per a completar les titulacions corresponents a les especialitats que s'autoritzen. El nombre d'alumnat autoritzat és per a 50 llocs escolars.  
  
Segon  
El centre a què queda adscrit, a efectes administratius, és el Conservatori Professional de Música número 2 (codi de centre: 83093849) de València.  
  
Tercer  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta; no obstant això, els efectes acadèmics fan referència a l'inici del pròxim curs escolar.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar l'endemà de la publicació en el Diari Oficial de la Comunitat Valenciana.  
  
València, 23 de febrer de 2016. El conseller d'Educació, Investigació, Cultura i Esport: Vicent Marzà Ibáñez.